# Appaloosa

### Wikipedia

Appaloosa (kuviona täplikäs loimi)

Appaloosa on lämminverinen ratsu hevosrotu, jonka kotimaa on Yhdysvallat (Oregon). Rotu on saanut alkunsa 1600-1700-luvulla. Appaloosat polveutuvat mustangeista ja sitä kautta andalusianhevosesta, arabianhevosesta, berberihevosesta ja turkkilaisista hevosista. Appaloosarodun kehittivät Nez Perce -intiaanit, jotka asuivat Palouse-joen varrella Koillis-Oregonissa. Rotu sai nimensä kyseisestä Palouse-joesta. Intiaanit uskoivat tämän erikoisenvärisen hevosen tuottavan onnea: mitä värikkäämpi hevonen päälliköllä oli, sitä voitokkaampi oli heimo.

Appaloosan säkäkorkeus vaihtelee välillä 142-152 cm ja väri on aina tiikerinkirjava. Ihanneappaloosa on rakenteeltaan pienikokoinen, mutta tiivisrunkoinen (eli syvä ja leveä, takaosastaan vahva). Pää on hienopiirteinen, ja kuten tiikerinkirjavilla yleensäkin, hevosen silmänvalkuaiset näkyvät. Appaloosan jouhet eli häntä ja harja ovat ohuet ja lyhyet.

Appaloosat ovat tunnettuja hyvästä luonteestaan, ne ovat oppimis- ja miellyttämishaluisia ja sopivat siis hyvin perhe- ja harrastushevosiksi. Sinnikkäinä ja kestävinä ne ovat muutenkin hyvin käyttökelpoisia monenlaisiin tarkoituksiin. Appaloosat ovat suosittuja lännenratsuina.

## [muokkaa] Aiheesta muualla

- Appaloosa Hevosmaailma.netissä
- Appaloosa lännenhevosrotuna

Haettu osoitteesta http://fi.wikipedia.org../../../a/p/p/Appaloosa.html

Luokka: Hevosrodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Nederlands
- Polski
- Slovenčina
- Svenska